ตลท.จับ CPN-GLAND แขวนป้าย “H” สั่งแจงข่าวทำเทนเดอร์ฯ
ตลท.จับ CPN-GLAND แขวนป้าย "H" สั่งแจงข่าวตั้งโต๊ะทำเทนเดอร์ฯ
21 ส.ค. 2561

ตลาดหลักทรัพย์แห่งประเทศไทย (ตลท.) ขึ้นเครื่องหมาย H หุ้น บริษัท เซ็นทรัลพัฒนา จำกัด (มหาชน) หรือ CPN และบริษัท แกรนด์ คาแนล แลนด์ จำกัด (มาหชน) หรือ GLAND ในการซื้อขายช่วงเช้าวันนี้ หลังมีข่าวในหนังสือพิมพ์ ระบุว่า CPN เตรียมทำคำเสนอซื้อหลักทรัพย์ (Tender offer) หุ้น GLAND จากผู้ถือหุ้นใหญ่ในราคา 3.50 บาท/หุ้น ซึ่งข้อมูลดังกล่าวเป็นข้อมูลสำคัญและอาจส่งผลกระทบต่อภาวการณ์ซื้อขาย และการตัดสินใจลงทุนของหลักทรัพย์ดังกล่าว โดยที่ปัจจุบันตลาดหลักทรัพย์ฯอยู่ระหว่างรอคำชี้แจงจากบริษัท
ดังนั้น ตลาดหลักทรัพย์ฯ จึงหยุดพักการซื้อขายหลักทรัพย์ CPN และ GLAND ตั้งแต่การซื้อขายรอบเช้าของวันที่ 21 ส.ค.61 เป็นต้นไปจนกว่าจะได้รับคำชี้แจงจากบริษัท